Kim Edberg Andersen (DD), 2025-12-16:
For lige at slå en præmis fast, vil jeg sige, at i Danmarksdemokraterne går vi ind for, at vi skal gøre alt for at beskytte børn, selvfølgelig gør vi det.
Det tror jeg vi alle sammen siger herinde, og så bliver det jo lige pludselig noget med at se på nuancerne, for hvad er »alt«?
Det her forslag er ikke udtryk for en generel masseovervågning af alt.
Den er ikke altid i farver, for hvis man vil noget rigtig meget, er der jo nogle gange en risiko for, at man bliver en lille smule farveblind.
Man går så fokuseret efter målet, at man kommer til at overskride nogle andre rettigheder, som også er rigtig vigtige for alle mennesker såsom vores privatliv og vores ret til at sende et brev til hinanden, uden at myndighederne læser med.
Men når virkeligheden er, som den er nu, altså at ministerens lille figenblad er, at vi jo beder virksomheden om at gøre det, så kommer man i hvert fald forbi grundlovens paragraf, for der er det jo myndighederne, som ikke må kigge med i dine breve.
Ministeren undveg jo at svare på, om det ville være et brud på brevhemmeligheden, hvis de her virksomheder videregiver de informationer, de har fået det at læse brevet, til ministeren.
Det er noget, ministeren tit har undgået at ville svare på.
Det kunne være rart, at man rent faktisk fik et klart svar på, om ministeren er klar over, at det er en mulighed, at man bryder grundloven.
For lige pludselig bliver myndighederne nemlig involveret, og hvordan har de så fået adgang?
Hvis man bruger en privat virksomhed som myndighedernes forlængede arm, er det jo stadig væk et brud på brevhemmeligheden.
Det er det jo, hvis en fra Post Nord åbner brevet og læser det og giver det videre til justitsministeren; så er det stadig væk et brud på brevhemmeligheden.
Det er jeg overbevist om.
Så kan ministeren jo spørge alle de dtu- medarbejdere eller lokale jurister eller dem, han har ansat i Justitsministeriet, om, hvad de synes.
Jeg tror, vi har behov for sådan en helt konkret vurdering af det.
Jeg vil vende tilbage til forslaget og sige, at Danmarksdemokraterne kommer til at støtte det her forslag.
Det er ikke, fordi vi går ind for, at ulovligt materiale med børn skal deles.
Der giver vi ministeren fuldstændig ret, nemlig at der bliver udviklet rigtig, rigtig meget.
Der findes bare rigtig, rigtig meget.
Man kunne tage det kendte materiale, man allerede kan se på nettet, og bruge endnu flere ressourcer, på at gøre det.
For når en nærmest samlet opposition, tror jeg, i dag er bekymret, så er det jo faktisk for alt det andet, altså i forhold til alle de mennesker, der ikke gør noget ulovligt, når de sender et billede, og det er i forhold til de 60 millioner fejl, man forventer at der vil komme, hvis der kun var 1 pct.'s fejlmargen, fordi hvad er en acceptabel fejlmargen?
Er den 60 millioner?
Det kan man jo sige, og det kan man jo have som ståsted.
Så skal der sidde et menneske og se hr. Lars Boje Mathiesens familiefotos.
Det er jo ikke det, som hr. Lars Boje Mathiesen har en forventning om, når han sender sit brev digitalt.
Jeg synes også, det var rart at se en minister, som var så tydelige i forhold til at mene, at vi skulle gå rigtig langt her.
Det har jeg stor respekt for.
Som landes justitsminister skal man så også huske at have alle lovene in mente, når man gør det; man skal også beskytte de uskyldige dansker, som får læst deres ting, for
Ministeren skylder os et svar på, om vores chat i de her tjenester, altså teksten, vil blive skannet.
Det er jo også bekymrende.
Det kan godt være, det er nødvendigt, men så skal man da vise, at man kan gøre det inden for lovens rammer.
I Danmarksdemokraterne er vi ikke sikre på, at vi holder os helt inden for lovens rammer her, og det er jo bekymrende, for brevsikkerheden er nu engang i vores grundlov.
Grundloven er nu engang rigtig vigtigt.
Det bliver jeg nødt til at sige.
I Danmarksdemokraterne synes vi, at formålet er vigtigt.
Midlet dertil er for voldsomt.
Vi mener ikke, det er proportionalt.
Vi mener ikke, at vi får mest værdi for pengene ved at gøre det på den her måde.
Men hvis ministeren kommer med andre forslag, hvor vi mangler f.eks. finansiering til at finde allerede kendt materiale og få det fjernet, så man løser mange af de problematikker, hvor ministeren ret beset har ret, når han siger, det også er krænkende, når de bliver videredelt, så lad os da gøre det og få de ting fjernet.
Det kunne vi gøre allerede nu.
Det behøver vi ikke at læse almindelige menneskers beskeder til hinanden for at gøre.
I Danmarksdemokraterne synes vi, det er et rigtig godt borgerforslag.
Vi kommer til at støtte det, og hvis min matematik ikke er helt dårlig, tror jeg faktisk, at vi er meget tæt på at have et flertal.